Demi Moore, apariție surpriză la Paris Fashion Week. Reacțiile fanilor: "Ce naiba ți-ai făcut la față?“. .
Demi Moore a fost o apariție surpriză la Paris Fashion Week. Actrița a defilat în deschiderea prezentării de modă Fendi, colecția Haute Couture primăvară-vară 2021. Fanii au fost uimiți de look-ul actriței.
Demi Moore a fost o apariție surpriză pe podium în deschiderea prezentării de modă Fendi, de la Paris Fashion Week.Actrița a defilat într-un costum de mătase neagră format din bluză căzută pe umeri, cu mâneci lungi supradimensionate, care i-a evidențiat decolteul, și pantaloni largi. Părul l-a avut prins, iar look-ul dramatic a fost completat de o pereche de cercei lungi, cu detalii rotunde negre, și un clutch.Demi Moore a descris momentul, pe Instagram, ca fiind "împlinirea unui vis adolescentin“. Dar nu ținuta a fost cea care a atras atenția, ci "noua față“ a actriței. În imaginile apărute, pomeții ei par să fi suferit intervenții estetice sau să fi fost "victima“ unui contouring excesiv.Fanii au fost uimiți de noua înfățișare a actriței, iar reacțiile nu au întârziat să apară pe social media. Iată câteva dintre comentarii: "Nu îmi vine să cred că e Demi Moore“, "Nu credeam că e Demi Moore dacă nu vedeam titlul“, "Este vorba de niște fillere proaste sau de cel mai urât contouring? Fața ei pur și simplu nu arată bine“, "Ce naiba și-a făcut Demi Moore la față?“.